LĒMUMA PROJEKTS

2024.gada \_\_.maijā Lēmums Nr. \_\_\_\_

**Par pamatlīdzekļu ieguldīšanu SIA “Labiekārtošana D” pamatkapitālā**

Pamatojoties uz Pašvaldību likuma 10.panta pirmās daļas 21.punktu, Publiskas personas mantas atsavināšanas likuma 3.panta pirmās daļas 4.punktu, 5.panta pirmo daļu, 40.pantu, Publiskas personas kapitāla daļu un kapitālsabiedrību pārvaldības likuma 63.panta pirmās daļas 1.punktu, Komerclikuma 151.panta pirmo daļu,

ņemot vērā Daugavpils valstspilsētas pašvaldības domes Pilsētas saimniecības un attīstības komitejas 2024.gada \_\_.\_\_\_\_\_\_\_\_\_ sēdes atzinumu un Finanšu komitejas 2024.gada \_\_.\_\_\_\_\_\_\_\_\_ sēdes atzinumu,

**Daugavpils valstspilsētas pašvaldības dome nolemj:**

1. Ieguldīt SIA „Labiekārtošana D”, vienotais reģistrācijas Nr.41503003033, pamatkapitālā šādus pamatlīdzekļus saskaņā ar Pielikumu:
   1. Ziemeļu rūpniecības zonas ūdensvads;
   2. Ziemeļu rūpniecības zonas ārējie elektriskie tīkli;
   3. Transformatoru apakšstacija KTAb-6626 „JAUDA” ar tīkliem (turpmāk – Mantiskais ieguldījums).
2. Uzdot SIA „Labiekārtošana D” valdei veikt Mantiskā ieguldījuma novērtējumu atbilstoši normatīvo aktu prasībām.
3. Uzdot izpilddirektorei Sabīnei Šņepstei nodrošināt Mantiskā ieguldījuma ieguldīšanu SIA “Labiekārtošana-D” pamatkapitālā, organizējot dalībnieku sapulces sasaukšanu un apstiprinot pamatkapitāla palielināšanas noteikumus.
4. Uzdot Daugavpils valstspilsētas pašvaldības iestādes „Daugavpils pašvaldības centrālā pārvalde” Īpašuma pārvaldīšanas departamentam nodrošināt Mantiskā ieguldījuma nodošanas procesa organizēšanu SIA „Labiekārtošana-D” īpašumā normatīvajos aktos noteiktajā kārtībā.

Pielikumā: 1. Daugavpils valstspilsētas pašvaldības pamatlīdzekļu uzskaites kartīte Nr.12188414, inventāra Nr.12188414;

2. Daugavpils valstspilsētas pašvaldības pamatlīdzekļu uzskaites kartīte Nr.12188415, inventāra Nr.12188415;

3. Daugavpils valstspilsētas pašvaldības pamatlīdzekļu uzskaites kartīte Nr.12184952, inventāra Nr.12184952.

Daugavpils valstspilsētas pašvaldības domes priekšsēdētājs A.Elksniņš